정조 18년 · 목
春川幼學柳球上言以爲渠父幼學宜漢渠母義城金氏夫妻偕老年七十事當依他例同蒙聖恩而居在窮鄕遂致落漏乞命有司依例加資敎以誠如所訴豈可遲滯今已夜深待開門漢城府考籍後如果然矣口傳下批事分付該曹松禾訓局軍姜潤尙上言以爲其父明漢今爲七十歲其母全召史今爲七十一歲而渠以陞戶居在城中不能控訴本官致使見漏於加資乞蒙天恩敎以詳考京籍明日口傳下批谷城幼學李弘直上言以爲其父東一年今七十七歲母年七十四歲至今偕老獨漏加資之典乞蒙天恩敎以令京兆詳考帳籍果如所訴則明日內下批化主僧就潤上言以爲各陵俱有造泡寺而獨溫陵無之每當祭享時造泡以李齋宮僧徒擧行近年李齋宮僧徒無一居接壬子年奉承各陵造泡寺重修之朝令臣矣僧欲爲營建告訴禮曹成出勸善文求乞八道僅爲九百兩故枚報禮曹創建一寺於本陵局內土木之役艱辛了當物力不逮蓋瓦丹艧塗褙之節未免中撤有始無終空名帖百度特爲題下以爲完役之地敎以事體自別令畿營顧助期於完役麻田幼學安鳳祥上言以爲其父證年今九十二歲庚戌年陞嘉善昨年九月因傳敎庚戌陞資嘉善者中士人皆蒙追榮之典本官以其父爲鄕任之父竟至漏報之境渠卽文成公裕之後己卯名賢貞愍公瑭之九代孫以一時鄕任之見差未蒙追榮之恩不勝冤抑有此仰籲敎以雖曰鄕任豈可不爲追榮況不及於渠之地處皆爲之依願施行口傳下批富平幼學李始豐上言以爲其父命漢年今八十二加資至嘉善階而夫婦偕老今春本府該吏誤報以鰥居故未得陞秩同知非惟九耋偕老且以勳臣嫡派旣經墓官仕銜與他士庶有別乞令陞資襲勳封君榮先敎以取考京籍如果然矣待開門卽爲下批○吏曹啓言谷城幼學李弘直春川幼學柳球訓局軍姜潤尙上言有詳考京籍口傳下批之命矣卽接漢城府所報則李弘直父東一年七十七母吳氏年七十四偕老的實故加資單子及夫人單子今方書入而柳球母年六十八姜潤尙父年六十九母年六十五云俱非年滿偕老之人請竝置之允之敎以該邑若能詳探豈有遺漏之擧乎推恩之典所重何如飭敎又何如則其所擧行若是稽忽當該道臣爲先推考該縣監拿問嚴處分等如入尤甚之次邑則待麥秋捧傳旨京兆及諸道安知無此等之弊限以來月更令自首然而又有遺漏則道伯守令難免重勘令廟堂嚴飭諸道又啓言富平幼學李始豐上言有取考京籍卽爲下批之命矣卽接漢城府所報則命漢年八十二妻朴氏年六十九云此與年滿偕老有異則未得單付同知事勢固然而承襲封君及追榮三代未經實職不得擧行敎以偕老則年雖未滿至於承襲之因不爲同知不得爲之當爲稱冤之端今日政單付同知更考族派如果承襲亦於今日政擧行又啓言西部童蒙姜春敏上言以爲渠父時金年七十夫婦偕老今春加資時渠之父子適出嶺南未得參於修單中乞蒙一體恩資之典云矣父子旣出他處未蒙加資不是異事請令京兆考籍後稟處敎以卽爲考籍口傳下批又啓言西部童蒙姜春敏上言有考籍下批之命矣卽接漢城府所報則其父時金年七十一妻朴召史年六十六云此非年滿偕老之人請置之允之又啓言鳳山幼學具命老上言以爲渠父前縣監亨道今年七十一今春老人成册抄報時連爲扷去不得蒙王化一視之澤渠父與復賊爲十七代分派而以同姓之故仕宦京司之時每有相逢渠父病退田里則復賊六日耕綿田收稅付托於渠父故果爲看檢矣至于丙午復賊伏誅後六日耕田案卽爲納官矣爲冒嫉人之所陷給準價買得資生之田與畓混入於逆家之物公然見失橫失田畓亦令推給云矣亨道乃是送復之家人本郡抄啓時屢次扷去其平日蒙恩親密推此可知今此上言極爲猥屑請置之敎以問其委折於該道如可爲之草記許施又啓言鐵山幼學朴大鎔上言以爲渠之曾祖故防禦使東樞當戊申之亂卽除京畿忠淸全羅三道繼援將及至陽智水原之境賊不待戰乃自驚潰頃當戊申回甲之年貤贈之典靡不沾及其時諸臣獨於先臣未蒙一例之典乞蒙一體之恩云矣今考渠之所納文蹟則印信可據者頗多當時出征效勞足可推知朴東樞宜有褒奬之典而事係干恩請上裁敎以特爲贈職又啓言春川幼學柳明漸上言以爲渠父象星以年八十五歲今春受嘉善加資追榮先祖自是法典願蒙贈職之典云矣象星今春雖受嘉善旣未經實職則追贈一款非所可論請置之敎以同知之獨漏必是無勢所致令兵曹口傳付同知仍自本曹依例追榮又啓言安邊生員朴潭等上言以爲渠等受業師故典籍吳準聖門徒中文科二人生進五人願蒙加資之典云矣吳準聖所敎門徒中文科二人生進五人則似當依法典施以贈職之典而遠外之事有不可準信請令道臣査實報來後稟處允之○戶曹啓言春川幼學李錫斗上言以爲其九代祖海安君㟓賜牌田土中間見失向於壬子仰訴於天蹕傳京畿監司徐鼎修依戶曹關文知委土在官而時任牧使李東馨依量案決給矣作者中申洧金丁巳兩漢誣呈營門時任監司不考文券直以非理防題迄今三載未推尺土廟主不蔽風雨墳墓將絕香火更爲嚴飭一一推給事乞蒙天恩云矣以此煩猥之事再徹天聽已極無嚴道臣退斥必有所據請勿施允之○禮曹啓言全州進士朴相一上言以爲其族侄仁釿嫡妾俱無子以八寸兄尙直第二子濂欲爲立後而尙直夫妻俱歿與者無人不得循例呈狀禮斜靈光故學生奇錫禹妻尹氏上言以爲其家翁嫡妾俱無子身死以家翁同姓六寸兄錫賢第二子有得欲爲繼後而錫賢夫妻俱歿不得循例呈狀禮斜淸安留學延德咸上言以爲其同宗宗烈嫡妾俱無子以同姓十四寸紀陽第三子載文欲爲立後而宗烈夫妻俱歿受者無人不得循例呈狀禮斜鎭川生員鄭櫶上言以爲其同姓六寸孫在順嫡妾俱無子夫妻俱歿其同生兄在田第二子頤鉉欲爲繼後而在田夫妻亦爲俱歿與受無人不得循例呈狀禮斜雲峯幼學安克恭上言以爲其同姓五寸侄瑁嫡妾俱無子而身死以渠四寸▣第三子思亨欲爲繼後而▣夫妻亦爲俱歿與受無人不得循例呈狀禮斜咸安幼學李嗣慶上言以爲其同姓十七寸箕祚嫡妾俱無子而夫妻俱歿其同姓三寸侄子有度之第二子運益欲爲繼後受者無人不得循例呈狀禮斜竝請該曹稟處而此等人特許立後事旣有受敎請許立後允之又啓言西部寡女高召史上言以爲早寡無子亡夫金膺淵同姓六寸兄得瑞有子三人願以一子立後而終不許與請以得瑞子次恩立後西部故學生李亨會妻金氏上言以爲家翁早死無子以同姓七寸叔瑩子故學生日會第四子表甲欲爲繼後萬端哀乞終不肯許亟令該曹特許立後陽川幼學申重榮上言以爲渠年七十五而無一子矣同姓六寸弟重厦有二子而以渠貧窮無依不肯以其子繼後乞令該曹稟處西部故學生韓光亨妻洪氏上言以爲其夫身死嫡妾俱無子欲以其夫六寸故府使光載之庶第二子晉裕欲爲繼後逐日哀懇於晉裕所生母則以無家長爲託終不肯許乞令該曹稟處云揆以事理竝當許施而係是人倫重事臣曹不取擅便請上裁從之又啓言仁川幼學尹惺等上言以爲渠十三代祖忠景公尹師路以世祖朝功臣封鈴川府院君至蒙不裶之典而今至十三代已絕奉祀他無繼後人香火靡托乃以門長尹昹別立爲忠景公之奉祀孫亟令該曹稟處云師路旣是勳臣又蒙不裶之典則不可使之絕祀請依所請立案成給允之又啓言驪州幼學曺錫駿上言以爲其九寸侄故學生世振妻金氏以其弟老吉不受生家之諾又不議門長以與者無人樣循例上言禮斜特爲羆養有此呼籲云事係倫常不可以一邊之言遽請罷養請使門長具由竝單後稟慶允之又啓言文義寡女幸氏上言以爲渠夫同姓四寸弟柳昌元曾無一言之請又不告門長僞造文券以次子震養白地圖斜請卽罷養事也而事係倫常不可以一邊之言遽議罷養請令該邑招致門長詳査後稟處允之文啓言定州幼學高仁基等上言以爲渠等所居之州卽太祖大王勝捷之地宣祖大王駐蹕之地立碑記蹟以爲表識顯揚事亟令該曹稟處云立碑記蹟事係莫重不可遽爾輕議請令道臣博考文蹟論理狀聞後稟處允之又啓言楊州幼學李命龍上言以爲渠卽成宗大王十一代孫鳳安君㦀之十代孫而渠子幼學光顯侄子光龜竝入思陵陵軍之役乞免賤役有此呼籲云璿派後裔之充定陵軍宜有稱冤事當呈本曹頉免而直爲上言雖甚猥越旣是璿派則請分付陵官詳考世派卽爲頉給允之又啓言平安道幼學金致益等上言以爲龍岡金泰善孝行卓異去戊申年道臣已狀聞而尙未蒙旌表之典亟賜棹楔之典事呼籲云多士陳請固與無端干恩有異施以贈職之典恐非太過而事係恩典臣曺不敢擅便請上裁從之出身羅星皓上言以爲渠生世數朔慘遭母喪有羅姓人喪其子收爲乳養無異已出及長娶之以至成就皆羅家之恩也渠認爲所生父母以羅姓行世乙未武科榜目中以羅哥御覽啓下丙午收養母臨終備說前後首末始知爲金姓而其間流落鄕曲趁不還姓因循度日今玆所達亦云晩矣伏乞亟降處分一以正天倫一以明人理兵曹啓言羅星皓還本姓事得蒙天恩云矣此與希覬之事有異而限內不現居住不書不敢循例覆啓○刑曹啓言廣州崔召史上言以爲昨年七月果川千哥因馬位畓收穫事凌辱其媤父則其夫李忠謙以告官懲治之意據理責送九月初四日千哥稱以謝罪來到故其夫使奴結縛拔其鬢毛數莖後逐之其後十四日千哥又爲秋收次來到隣里與洞人等爛醉昏塞致死其家含嫌日前受責誣告成獄忠謙至今牢囚生出無期有此呼籲云此是未錄啓之獄原案姑未登徹則外邑獄情無以遙度一邊呼籲不可準信請令道臣論理啓聞後稟處允之又啓言洪州李召史上言有詳考草記之命矣取考曺上配案則卜命煥初以照訖講爲弟代講卽其地定配又於公都會爲崔宣代講辛亥十二月充軍定配於甕津崔宣定配於康津壬子因三南災荒崔宣則因傳敎嚴刑放送矣命煥之再犯代講誠極駭痛今於崔宣蒙宥之後雖以同罪未放爲呼冤之端旣係兩罪不可援而爲例請置之允之又啓言京居崔召史上言以爲其夫梁國成被囚箕營請蒙放釋矣國成以杖斃罪人衡之子尙今假息已是寬典則敢生希覬之心有此呼籲隄防不嚴不可循例捧供故不爲列錄於都啓目而此等之類不可不嚴處請各別刑推遠地定配允之又啓言藍浦李召史上言以爲其夫李集勳去辛亥監試觀光次與同接偕往舒川場試入去之時一行科儒執捉有罪衙前誚責詰難矣以試所作拏爲罪降定水軍定配於泗川縣今爲四年而同罪諸人已蒙宥釋且家有七十媤父願得一見伏乞分揀事特蒙天恩云矣集勳以科場作拏之首倡比諸二人罪犯尤重請置之允之○漢城府啓言尼城幼學尹光奎等上言以爲渠等累世墳墓在於公州地而高祖曾祖父母及宗兄兄弟宗嫂從姪四代七墳相繼入葬百餘年守護矣白虎邊田庫自前稱爲當用山處甲申年故判官金相直莅任時多給價錢買占田庫欲爲其親山緬禮而渠等牢禁不得入葬又以此地轉賣於故參判李度默家辛亥六月度默身故其弟度文與其子墷猝然靷到必欲勒葬於其地渠等卽爲告官則其時判官尹秀東遣鄕所摘奸圖形尺量全然爽實渠等更呈營門則其時道臣移定訟官於尼城縣監趙希鎭及其圖形一循前套至於坐立俱見之狀猶不敢隱卽其所圖知其爲單白虎當禁之地而其所報營之辭乃以外白虎三字暗然漫漶道題亦以白虎之外强置落科直爲許葬於彼隻乃使百餘年世葬之丘壠一祖見失於京華勢家寧欲無吪渠等累次得決之實李墷奪人山地之罪前後營邑右袒彼隻之狀一一洞燭後從公決折刻旣掘移事乞蒙天恩云矣尹光奎之先壠四代七墳百年守護則他人入葬之必欲禁斷者不是異事而步數之遠近圖形之詳略不可以一邊之言遙度臆斷請令本官更爲明査公決之意分付道臣允之又啓言天安幼學金明國上言以爲渠之父母墳在於公州其山局內前後左右無一他冢辛亥年間本土居民李揆國偸葬於單白虎兼案山壓臨之地卽訴地方官則其時判官尹秀東以渠近戚避嫌不當自營門別定査官於燕歧縣監黃運祚親審摘奸尺量形止擧實論報辭緣內步數則雖爲一百餘步金山前後左右無一他冢則士夫家當禁之地云云則營決題辭內謂之廣占而至比於岳陽樓之七百里偸葬一款初不擧論更欲呼訴而未滿一朔道臣大拜其後道臣擧皆嫌拘於大臣舊決退托不論一次見屈更無接訟之路乞蒙天恩云矣李揆國之偸葬案山査官之報以當禁誠如上言內辭緣則自本官更加明査決處之意請分付道臣允之又啓言淸州喪人閔益顯上言以爲上年遭母喪過葬於文義縣五岱之地而傍近近千步之內元無人家與墓山等礙逼處矣五岱居民朴宗實等董率村丁積石於墳上又鑿大穴於墳前階砌上以民習論之起訟營本官可也積石鑿穴前所未聞之擧也所葬之地果若犯逼於五岱村則臨葬禁斷可也而不禁於入葬之前旣葬之後作此駭怪之變乎渠卽起訟本官則初不詰山變嚴囚督掘又訴營門則亦不詰山變又令掘移常漢威勢一倍豪健上年十二月又爲調發洞丁負石造山於墳上比前百倍萬無運出之勢以嚴治常漢犯分之罪俾得保護母山事乞蒙天恩云矣朴宗實等積石鑿穴於他人塋域者事極可駭而旣非兩造有難準信令本官民習則嚴覈山訟則公決之意請分付道臣允之又啓言交河幼學李俒上言以爲渠七代祖墳山在於交河而本郡李憲五勒葬其親於單案對沖百餘步之地憲五勒葬時未及起訟及至渠從叔母過葬於七代祖墳階下則憲五反生荷杖之計仍爲起訟嚴囚渠身特下該司詳査使之督掘其偸葬之冢事特蒙天恩云矣令本官詳細摘奸從公處決之意請分付道臣允之又啓言富平幼學鄭集祚上言以爲渠祖墳在於通津府矣昨年本府居權柱彥偸葬於其祖山內白虎坐立俱見壓逼之地前府使李觀賢摘奸尺量置柱彥於落科柱彥頓無移葬之意今春幸行時以此痛迫之私仰達於法駕之下伏蒙聖恩令道臣査決而終無立落之決乞蒙天恩云矣請令道臣別定剛明官更爲詳覈決處敎以嚴飭公決更或漫漶有所煩籲當該訟官自本府草記論勘以爲詞訟簡之地又啓言果川幼學李民沼上言以爲渠九代祖錦原君岭卽我中廟朝王子熙嬪洪氏第一男也熙嬪錦原君及八代祖河陵君鏻七代祖寧堤君錫齡墳山皆在北部延曙里而子姓零星自其高祖至渠身流落鄕曲省掃稀闊其父於壬子年歸自湖南始得往省則熙嬪王子墓及河陵君寧堤君墓階下四十步內外坐立俱見之地不知何許常漢入葬者累累相接卽欲呈官不幸見背渠於今年四月始爲呈訴京兆到付北部摘奸論報則不待兩隻之對卞直出決立案置渠落科中間許多年局內丘木位田盡爲墓直手中之物此輩宜有潛相賣買之事而判尹初不査實直爲踏印僞券出給諸人未知其何意控訴無處有此呼籲云考臣府所在山地圖形及決訟文案則民沼山全局已作累累之場入葬諸人皆有買得文券伊時判尹之置民沼於落科者不無意見而民沼之稱冤都在於一未對質仍爲落訟請使告隻請人兩造從公處決敎以此訟異於凡民山地其所顧見尤當自別盜賣之累累之冢雖難幷置落科而定界成給公文俾勿如前犯葬如是處分之後更有冒禁者以此判付來呈本府以爲卽刻嚴治掘移之地又或力綿勢殘難以得捷許令上言以示朝家敦親之誼又啓言西部幼學權成上言以爲渠累代先塋在通津石灘里累百年守護禁養同鄕李基一昨年分渠之親山壓腦偸葬今正月園所動駕時得蒙公決之敎金浦郡守趙台鎭以法當掘去捧其侤音基一稱冤漫漶不掘渠又呈狀則官若不知伏乞刻期督掘云矣誠如上言則令本官嚴飭速掘之意請分付道臣敎以近來山訟之漫漶推移誠一痼弊觀於官決曲直可知則至今不決致煩更籲當該訟官令道臣指名現告報來後推考仍令道伯嚴飭山在官俾無如前又啓言通津幼學李基一上言以爲渠外祖學生權世信無後故渠以外孫奉祀仍移居通津奉石面外家家後山地次知禁養今至三十年連遭喪慽繼用八葬十年前外六寸權▣乞葬其父一席之地期以數年權厝故以六寸之誼許借去壬子年渠葬母於家後衆墳之間與成親山南北縣殊坐立不見將至數年無意禁斷今春園幸時構捏上言其措語無非欺妄金浦郡守趙台鎭以査官不問曲直勒置渠落科督掘伏乞明査公決云一年之內兩隻互相上言有難臆斷請令本官更加明査從公處決之意請分付敎以甲乙之孰是孰非雖難遙度訟官之不卽立落致此兩隻之互籲揆以國綱極爲駭然訟官旣命問備嚴飭道伯從公決給更有煩訴之弊自道伯難免其責以此分付又啓言西部幼學張至健上言以爲其累代墳山在龍仁地前朔州府使洪龍鎭葬其妻於其高曾祖墳山來龍腦後渠呈訢本官則使鄕所摘奸圖形坐立俱見步數乃八十六步而以其四代無顯官步數違式置之落科伏乞亟命有司治龍鎭奪人墳山之罪刻期掘移云龍鎭新葬之冢果是至健之先塋腦後坐直俱見之地揆以法理宜有禁斷旣非兩造不可臆決令本官明査公決之意請分付道臣允之又啓言西部樂生金昌麟上言以爲渠祖允曾買得坡州條里洞葬渠曾祖以下壬子夏前府使南宮玾勒葬於其局內强弱不敵末由禁葬同年秋渠葬渠祖允曾於曾祖墳側則南宮玾籍勢欲禁勢屈退去昨年冬渠遭母喪繼葬於渠祖墳階下玾又爲起訟前牧使申大坤摘奸後以新舊冢竝掘實是抑鬱論報則巡營終不聽施渠兄弟往滯坡獄受杖幾百乞蒙天恩云南宮玾始旣入葬於昌麟先山局內反欲掘去新舊金冢誠如上言則極涉不直而旣非兩造不可臆斷令本官更爲嚴査公決之意請分付道臣允之又啓言西部業武張聖佐上言以爲渠五代墳山在交河南面不意己酉年土班李鉀等僞造文券以局內至近之地盜賣於內官金弼良處當其葬時召募壯健使不得接跡故呈訢本郡則以庶人無步數置之落科今春欲繼葬渠弟于父祖山階下弼良稱以逼近渠山構呈督掘故有此號籲云其所稱冤果如上言則令本官嚴査公決之意請分付道臣允之敎以內官所爲誠如所訢極爲痛駭令道臣嚴査狀聞以爲嚴內外杜後弊之地又啓言金海幼學許達熙上言以爲渠亡母葬地橫被申國彬冒禁互訟於營本府終未公決今正月渠兄大熙號籲輦路判下本道行査定査官於昌原府訟理一翻兄旣累刑而遠配父又遠萉而藏活不當掘之母山當掘而行査時叱渠兄之指示彼隻穴前及靑龍內累累人冢末乃推納渠所持向年彼隻與金龐相訟時彼隻見屈先大王判下文案及渠買山文券而不給申與金相訟時先大王以常人無步數不許金掘移則文案昭昭而奪納不給抑何意思渠兄以不卽納侤見撞朱杖六朔滯囚六次受刑末乃定配乞蒙天恩有此呼籲云一邊之言有難盡信更定査官公決之意請分付道臣允之敎以似異於漫漶若能指一決給豈有此更訢分付道伯劃卽公決又或煩籲當該訟官自本司草記勘處又啓言晉州幼學金晉澤上言以爲渠母墳山在於昆陽地山左傍第三麓卽昆陽居姜百濬之先山也其二百步內有民冢以步數絕遠不得禁斷而渠之山則在民冢外三十步空地也百濬誣呈昆陽本倅宋綸源嚴責退斥及新官莅任因百濬粧撰白活初不摘奸施別杖於渠兄定日督掘是豈法典所在伏乞嚴明發關俾無幽明至痛云旣非兩造固難臆斷令本官明覈公決之意請分付道臣允之又啓言西部良人韓信康上言以爲渠之先山在北部佛光里與朴乃基高築土城分定境界上年八月乃基身死其子文周毀破土城暗地偸葬三訟三落一向拒逆刻期掘移事乞蒙天恩云信康上言之端惟在朴文周之三度落訟取考臣府訟案則文周得捷亦爲二度實由告隻俱是吏隸常漢元無步數故也當初入葬旣未禁斷到今經歲之後有難督掘請使之同山守護母敢更鬧允之又啓言中部砲手金泰巾上言以爲渠之先山在麟蹄縣使異姓八寸車萬輔守護昨年春欲移葬渠高祖父母於主山五十步之地開基穿壙則隣居李戒仁三昆季勒奪穿壙之處葬渠父而斫伐養木千餘株故昨年起訟則本官不問曲直卽地驅出更爲呈訴則公然起怒着枷牢囚故今正月園幸時上徹天聽行關本道則本官捉致萬輔以爲締結京人起此山訟極爲頑悍云因爲出送乞蒙天恩得保先塋云一邊之言有難準信更令本官行査公決之意請分付道臣敎以訟理立落何關於貴賤而爲親之情亦何間於强弱則土民之冒法勒葬者輦下親兵其可公然見奪乎訟官事之如此如彼姑無論判下行會之事焉敢至今不決新舊該倅指名報來推考令道伯詳査嚴治以其形止狀聞事分付又啓言陰城幼學金衍淳上言以爲渠高祖故忠淸監司盛迪之墳山在公州地百年禁養昨年秋趁俗節往省則山下居民李昌國忽然偸葬於渠高祖墳數十步單靑龍之地卽呈本官置昌國落科督掘則昌國乃倡言渠父履修及三寸叔履久生時許渠入葬者近二十年故今乃合葬云渠前後省墓不至一再至於辛亥壬子則連歲省墓曾不見一坏土於其處則謂之近二十年前者其果成說乎無文蹟無憑據而肆然爲說誣罔天聽及下本道本官道伯反惑其說今忽反案捉致墓奴勒捧侤音至成決案以給昌國累代先山一朝見失尤極痛冤有此號籲云別定査官嚴覈公決之意請分付道臣允之又啓言西部幼學李泳夏上言以爲渠十二代祖敬寧君裶卽太宗朝王子而郡夫人金氏墳山各葬於忠州地屢經兵燹祠板墳山俱爲失傳者百餘年向在先朝丁未同宗合力廣求始得墳山上達啓下改立祠板以渠曾祖故都正漢謙定爲奉祀孫而四山當禁之地村民入葬者已累累故呈訴營邑一倂掘去其中故承旨金始慶葬其祖者已累十年特以年久不忍督掘更不合葬繼葬之意嚴加禁斷守護今已七十年始慶之玄孫義重偸葬其父於郡夫人墳山單白虎坐立俱見處渠率諸宗訴本官則義重誣訴以繼葬又以推尋先山云本官以爲義重新山卽其六代祖繼葬之麓決難禁斷云事關先故自悼家世之至此伏乞亟命有司明査嚴決云誠如上言則令本官詳考立案公決之意請分付道臣允之又啓言安東幼學李儒默上言以爲前注書洪樂安偸葬其母於渠之先山事前歲始訟今年上言伏蒙判下本官督掘則樂安沒牌醜詆法無所施蓋其九世祖韓山都正卽獻陵曾孫溫寧君裎之孫也名著戊午旣非尋常宗親且爲衣冠之藏中廟恩賜之地其間遂爲世葬之所不幸丙申秋道顯以罪伏法墓田沒入糧餉廳樂安以此執言反加咆喝抱川縣監趙重鎭摘奸報營使之移葬道臣徐龍輔題樂安單辭彼隻雖是廢法其山卽有名人葬也不可如是張皇而山在官捉致樂安基直定限掘移則樂安大加憤怒書給牌旨送于官家其所遺辭極其悖慢專事架鑿都沒倫脊究其用心殊極叵測至情所迫又此號龥云山在官兩造告隻捉公決折訟理當然請以此意分付道臣敎以一邊之設雖難取信而觀於邑牒營題主客可知道伯邑宰若能這卽剖決豈有如是煩龥之弊乎嚴飭道臣斯速從公決給俾無更訴之弊又啓言豐川童蒙金達秀上言以爲渠母墳在本府昨年八月隣居拱奉來偸葬其妻於母墳來龍上逼近處故呈本府摘奸後洪哥不從官令至於六次捧侤而終不移葬乞令本道掘去云洪哥偸葬果是的實則過周年而不掘極涉可駭令本官督掘之意請分付道臣允之